Martes martes
Animalia — Chordata Classis : Mammalia  Ordo : Carnivora  Familia : Mustelidae  Genus : Martes  Species : M. martes  Martes martes  (Linnaeus, 1758)   Conservationis status LC Vigens (IUCN 3.1) Territorium Martes martes est species mustelidarum, quae in tota fere Europa, etiam in insulis Britannicis, in Caucaso, partibus Orientis Medii et Siberia occidentali invenitur. Corpus martis est fere eiusdem magnitudinis atque corpus felis. Longitudo corporis est fere 45–58 centimetrorum, cauda autem est longitudine fere 16–28 cm. Pondere est plerumque 500–1 800 grammatum et mares sunt feminis 12–30% graviores. Martes noctu libenter parva animalia venatur: talpas et alia rodentia, aves, ranas, insecta. Etiam ovis, baccis, fructibus, melle et nonnumquam fungis vescitur.